
    ថ្ងៃ                   ​​  ខែបឋមាសាឍ  ឆ្នាំថោះ បញ្ចាស័ក ព.ស២៥៦៧
រាជធានីភ្នំពេញ ថ្ងៃទី          ខែ           ឆ្នាំ២០២៣
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ របាយការណ៍បូកសរុបសភាពការណ៍    និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស   និងអំពើធ្វើអាជីវកម្មផ្លូវភេទ  ប្រចាំឆមាសទី១ ឆ្នាំ២០២៣។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេច ក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ដូចខាងក្រោមៈ
I-ស្ថានភាពរួម
ករណីការនាំយកចេញដោយមិនស្របច្បាប់សម្រាប់នាំឆ្លងដែន មេខ្យល់នាំពលករឆ្លងដែនទៅធ្វើការ       នៅ​​​​ប្រទេសម៉ាឡេស៊ីដោយខុសច្បាប់ មេខ្យលបានណាត់ជួបគ្នានៅព្រលានយន្តហោះមុន ពេលចេញដំណើរដោយមានការសង្ស័យត្រូវនគរបាលច្រកទ្វារអាកាសយានដ្ឋានអន្តរជាតិភ្នំពេញបានផ្អាកដំណើរបញ្ជូនមកនាយកដ្ឋាន    ធ្វើការស្រាវជ្រាវរកឃើញមេខ្យល់ម្នាក់ឃាត់ខ្លួន និងមួយករណីទៀតជនសង្ស័យបានឃោសនាបោកបញ្ឆោត       ជនរងគ្រោះចំនួន១២៤នាក់ ថាទៅធ្វើការនៅប្រទេសកូរ៉េបានប្រាក់ឈ្នួលខ្ពស់ តម្រូវឲ្យជនរងគ្រោះបង់ប្រាក់មុន        ចំនួន៦០០-៧០០ ដុល្លារអាមេរិក ក្នុងម្នាក់ៗធានាជូនដល់ប្រទេសគោលដៅ ដោយមានការប្រែប្រួលការបរិច្ឆេតចេញដំណើរធ្វើឲ្យពលករទំាងនោះសង្ស័យថាបោកបញ្ឆោតក៏បានប្តឹងមកសមត្ថកិច្ច។​​​ ទាំងពីរករណីនេះត្រូវសមត្ថកិច្ច​ចាប់ឃាត់ខ្លួនមេខ្យល់ កសាងសំណុំរឿងបញ្ជូនទៅសាលាដំបូងរាជធានីភ្នំពេញ ដើម្បីផ្ដន្ទាទោសតាមផ្លូវច្បាប់។
ករណីការនាំយកអនីតិជនជាអាទិ៍ ចេញដោយមិនស្របច្បាប់ ជនសង្ស័យជាជនជាតិចិនស្គាល់គ្នាជា​មួយ​​​ឪពុក-ម្តាយកុមារីរងគ្រោះបាននាំកុមារីរងគ្រោះអាយុ៣ឆ្នាំទៅខេត្តព្រះសីហនុ ពេលដែលម្តាយកំពុងលក់ដូរនៅឆ្នេរសមុទ្រហើយ ត្រូវឪពុកកុមារីរងគ្រោះដឹងទាន់តាមស្ទាក់ចាប់បាន ក៏ប្ដឹងសមត្ថកិច្ច​​​​ឃាត់ខ្លួន កសាងសំណុំរឿងបញ្ជូន​​​ទៅសាលា​​​ដំបូងខេត្តព្រះសីហនុ ដើម្បីផ្ដន្ទាទោសតាមផ្លូវច្បាប់ ។
ករណីការនាំយកចេញដោយមិនស្របច្បាប់ដោយមានគោលដៅ ជនសង្ស័យស្គាល់ជនរងគ្រោះតាម    រយៈ​​​បណ្ដា​​​ញសង្គម បាននិយាយលួងលោមជនរងគ្រោះនៅខេត្តតាកែវឲ្យទៅធ្វើការ នៅខេត្តបន្ទាយមានជ័យដោយជន​​​សង្ស័យចាំទទួលនៅបេនឡាន។ មួយករណីទៀតជនសង្ស័យបានធ្វើការលួងលោមបោកបញ្ឆោតឲ្យជនរងគ្រោះចេញពីផ្ទះមករកការងារធ្វើនៅភ្នំពេញ ប៉ុន្តែជនសង្ស័យបន្តដំណើរទៅខេត្តប៉ៃលិនវិញ។ ករណីមួយទៀត​ជនសង្ស័យបានបបួលជនរងគ្រោះទៅចូលរួមពិធីបុណ្យភូមិ ប៉ុន្តែបាននាំជ​នរងគ្រោះទៅឲ្យបុរសម្នាក់ទៀត ដែលស្គាល់គ្នាតាម   រយៈ​បណ្ដាញសង្គម ហើយត្រូវបុរសនោះបង្ខំរួមភេទ។ ករណីមួយទៀតជនសង្ស័យជាគ្រូបង្រៀនបានទំនាក់ទំនងស្នេហាជាមួយគ្នា ហើយបានឆាតនិយាយលេងតាមប្រព្ធ័ន(Messenger) រួចបបួលគ្នាទៅដេកនៅផ្ទះសំណាក់      ធ្វើសកម្មភាពរួមភេទបានសម្រេច។ ជនសង្ស័យខាងលើត្រូវឪពុក-ម្តាយ​​​ជនរងគ្រោះ​​​ដឹង បានប្ដឹងសមត្ថកិច្ចឃាត់ខ្លួន កសាងសំណុំរឿងបញ្ជូនសាលាដំបូងរាជធានី-ខេត្ត ដើម្បីផ្ដន្ទាទោសតាមផ្លូវច្បាប់។
អំពើលក់-ដូរមនុស្ស ជនសង្ស័យជាជនជាតិហ្វីលីពីន បានលក់ទារកអាយុ៩ខែ ក្នុងតម្លៃ​៥០០​ដុល្លារ​អាមេរិ​កទៅឲ្យជនសង្ស័យ ក៏ត្រូវម្តាយប្តឹងសមត្ថកិច្ចធ្វើការស្រាវជ្រាវបង្ក្រាបចាប់ឃាត់ខ្លួនជនសង្ស័យបញ្ជូនទៅ​​​សាលា​ដំបូង​​​រាជធានីភ្នំពេញ ដើម្បីចាត់ការតាមនីតិវិធីច្បាប់។
ករណីទិញពេស្យាចារកុមារ ជនសង្ស័យជាជនជាតិអាមេរិក បាននាំកុមារីរងគ្រោះទៅលេងហ្គេម ក៏ប​បួល​កុមារីរងគ្រោះចូលផ្ទះសំណាក់ ដើម្បីរួមភេទរួចហើយឲ្យទូរស័ព្ទ០១គ្រឿងម៉ាកVivo និងមួយករណីទៀតជនសង្ស័យបានប្រើល្បិចកលលួងលោមធ្វើសកម្មភាពរួមភេទបានសម្រេចរួចផ្តល់ថវិកាពី១,៥០០-១០,០០០រៀល ​​​ពេលដឹង ដល់ម្តាយ ក៏បានប្តឹង​​សមត្ថកិច្ចចាប់ឃាត់ខ្លួនជនសង្ស័យបញ្ជូនទៅសាលាដំបូងខេត្តសៀមរាប និងខេត្តមណ្ឌលគីរី ដើម្បីចាត់ការតាមនីតិវិធីច្បាប់។
      
ករណីស្ថានទម្ងន់ទោសនៃសញ្ចារកម្ម ជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យ​​​ បំរើ​​​សេវាផ្លូវភេទតម្លៃពី៤០,០០០-៨០,០០០រៀល ដោយជនសង្ស័យយកកម្រៃពី១០,០០០រៀល ក្នុងមួយលើកៗ។

ករណីសញ្ចារកម្ម  ជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យបំរើសេវាផ្លូវភេទតម្លៃពី៥០-៥០០ដុល្លារអាមេរិក ដោយជនសង្ស័យយកកម្រៃពី៥-១០ដុល្លារអាមេរិក ក្នុងការរួមភេទមួយលើកៗ។ ករណីខាងលើត្រូវបានសមត្ថកិច្ចស្រាវជ្រាវបង្ក្រាបចាប់ឃាត់ខ្លួនជនសង្ស័យបញ្ជូនទៅសាលាដំបូងខេត្តកំពង់ស្ពឺ និងខេត្តកំពង់ធំ ដើ​ម្បីផ្ដន្ទាទោសតាមផ្លូវច្បាប់ ។
ករណីបទល្មើសទាក់ទងនឹងពេស្យាចារកុមារ ជនសង្ស័យបានធ្វើសកម្មភាពគ្រប់​គ្រងចាត់ចែង​ជនរងគ្រោះឲ្យបំរើសេវាផ្លូវភេទតម្លៃពី៤០,០០០-២០០,០០០រៀលជនសង្ស័យយកកម្រៃពីរ១០,០០០-១០០​,០​០​០​​​រៀល ក្នុងមួយលើកៗ ករណីនេះត្រូវបានជនរងគ្រោះប្ដឹងសមត្ថកិច្ចឃាត់ខ្លួនកសាងសំណុំរឿង​បញ្ជូន​ទៅសាលាដំបូង    រាជធានី-ខេត្ត ដើម្បីផ្ដន្ទាទោស​តាមផ្លូវច្បាប់។
ករណីរូបភាពនិងសម្ភារៈអាសអាភាស ជនសង្ស័យជាអ្នកភូមិជាមួយគ្នា ជាសង្សារ និងស្គាល់គ្នាតាម   បណ្តាញហ្វេសប៊ុក បានដាក់កាមេរ៉ាក្នុងបន្ទប់ទឹករបស់ជនរងគ្រោះ រួចបានផ្ញើវីដេអូរូបអាក្រាតកាយឲ្យជនរងគ្រោះមើល ករណីមួយទៀតជនសង្ស័យជាអ្នកស្គាល់គ្នាតាមរយៈបណ្ដាញសង្គម ក៏បានទំនាក់ទំនងស្រឡាញ់គ្នារស់នៅជាមួយគ្នាដូចប្ដី-ប្រពន្ធ រយៈពេល២ឆ្នាំក៏បែកគ្នាមានប្ដីម្នាក់ទៀត ក្រោយមកជនសង្ស័យបានផ្ញើរូបភាពពេលរួមភេទឲ្យជនរងគ្រោះមើល មួយករណីទៀតជនសង្ស័យជាសង្សារ បានបង្ហោះរូបភាពអាក្រាតកាយពេលរួមភេទតាមប្រព័ន្ធបណ្តាញសង្គមហ្វេសប៊ុក។ ករណីទាំងអស់ខាងលើត្រូវឪពុក-ម្តាយជនរងគ្រោះដឹង ក៏បានប្ដឹងសមត្ថកិច្ចឃាត់ខ្លួន   កសាងសំណុំរឿងបញ្ជូនទៅសាលាដំបូងរាជធានី-ខេត្ត ដើម្បីផ្ដន្ទាទោស​តាមផ្លូវច្បាប់។

     ករណីរូបភាពនិងសម្ភារៈអាសអាភាសនៃកុមារ ជនសង្ស័យជាមិត្តភ័ក្រ្ដនឹងជនរងគ្រោះ បាននាំជនរងគ្រោះទៅផ្សារ ពេលត្រឡប់មកវិញមកដល់កន្លែងស្ងាត់ បានបង្ខំឲ្យជនរងគ្រោះដោះខោអាវរួចយកទូរស័ព្ទមកថត។ មួយ​​​​​ករណីទៀតជនសង្ស័យជាគ្រូបង្រៀនបើកឡាន បានទិញទឹកក្រូចឲ្យជនរងគ្រោះផឹកបាន៤-៥នាទី ក្រោយមក ក៏បាត់​​​បង់ស្មារតី បន្ទាប់មកបានផ្ញើវីដេអូរូបអាក្រាតកាយតាមប្រព័ន្ធបណ្តាញសង្គម(Telegram) មកឲ្យជនរងគ្រោះ​​​​​មើល។ មួយករណីទៀទជនសង្ស័យស្គាល់ជនរងគ្រោះតាមប្រព័ន្ធបណ្តាញសង្គមហ្វេសប៊ុក បានណាត់ជួបគ្នា​លួង​​លោមរួមភេទបានសម្រេច និងថតរូបដើម្បីគំរាមទារប្រាក់ពី៣០,០០០-១០០,០០០រៀល។ ករណីខាង​​លើត្រូវបានឪពុក-ម្តាយជនរងគ្រោះដឹង ក៏ប្ដឹងសមត្ថកិច្ចចាប់ឃាត់ខ្លួនបញ្ចូនទៅសាលាដំបូងខេត្ត ចាត់ការតាមផ្លូវច្បាប់។
ករណីរួមភេទជាមួយអនីតិជនអាយុក្រោម១៥ឆ្នាំ ផ្ដើមចេញពីជនសង្ស័យជាឪពុកបង្កើ​ត​​​ ឪពុកចុង បងថ្លៃ បង​ថ្លៃជីដូនមួយ សង្សារ និងស្គាល់គ្នាតាមរយៈប្រព័ន្ធបណ្ដា​ញសង្គម(Facebook.Telegram) ជនសង្ស័យ​​ទាំង​អស់ខាងលើ​បានឆាត​និយាយលួងលោម​បោកបញ្ឆោត និងបានណាត់ជួបគ្នារួចបាន​ធ្វើសកម្មភាពរួមភេទបានសម្រេច  ជា​​​ច្រើនលើក។ ករណីមួយទៀតជនសង្ស័យជាព្រះសង្ឃបានលួងលោមព្រះសង្ឃ​ដូចគ្នារួមភេទបានសម្រេច។ ករណីទាំងអស់ខាងលើពេលដឹងដល់ឪពុក-ម្តាយជនរងគ្រោះ ក៏បានប្តឹងសមត្ថកិច្ចឃាត់ខ្លួន កសាងសំណុំរឿង​បញ្ជូនទៅសាលាដំបូងរាជធានី-ខេត្ត ដើម្បីផ្ដន្ទាទោស​តាមផ្លូវច្បាប់។     
ករណីអំពើអាសប្រឆាំងនឹងអនីតិជនអាយុក្រោម១៥ឆ្នាំ ផ្ដើមចេញពីជនសង្ស័យជាឪពុកបង្គើត បងថ្លៃជី​ដូនមួយ អ្នកភូមិជាមួយគ្នា អ្នកស្គាល់គ្នា គ្រូបង្រៀន និងជាព្រះសង្ឈ បានធ្វើសកម្មភាពបំពារបំពានលើរូបរាង្គកាយកុ​មារី​​រងគ្រោះម្នាក់ម្តងៗ។ ​​ករណីទាំងអស់ខាងលើពេលដឹងដល់ឪពុក-ម្តាយកុមារីរងគ្រោះ ក៏បានប្តឹងសមត្ថកិច្ចឃាត់ខ្លួន កសាងសំណុំរឿងបញ្ជូនទៅសាលាដំបូង​​​រាជធានី-ខេត្ត ​ដើម្បីផ្ដន្ទាទោសតាមផ្លូវច្បាប់។      
II-ការងារបង្ការ.ទប់ស្កាត់
១- ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស និងអំពើធ្វើអាជីវកម្មផ្លូវភេទ និងអប់​រំពលក​រចំ​ណាកស្រុកដោយខុសច្បាប់៖


     កម្លាំងជំនាញ នៃស្នងការដ្ឋាននគរបាលខេត្តចំនួន១១ បានចូលរួមផ្សព្វ​ផ្សាយ​ច្បា​ប់ ស្ដីពី​​​​ការ​បង្ក្រាប​​អំ​ពើ
ជួញ​​​​ដូរ​​​​​មនុ​ស្ស និង​អំពើធ្វើអាជីវកម្មផ្លូវភេទ ​ដល់​ម្ចាស់​អាជីវកម្ម អាជ្ញា​ធរ​​មូល​ដ្ឋា​​​​​​​​ន ប្រជាពលរដ្ឋ ​​បាន​ចំនួន៧៨៣​​​​​លើក អ្នកចូល​រួម​ចំនួន​​​៧៨,៦៤៤នា​ក់​(ស្រី៤១,៧៥៣​​​នា​​​​ក់)​​ ក្នុងនោះមានៈ
-ខេត្តបន្ទាយមានជ័យ០១លើក អ្នកចូលរួមចំនួន២១៤នាក់(ស្រី១៥៣នាក់)។
-ខេត្តបាត់ដំបង០៣លើក អ្នកចូលរួមចំនួន១៨៧នាក់(ស្រី៥៤នាក់)។
-ខេត្តកំពង់ឆ្នាំង១២លើក អ្នកចូលរួមចំនួន២១,២៩៣នាក់ (ស្រី១០,២២៧នាក់)។
-ខេត្តកំពង់ធំ០១លើក អ្នកចូលរួមចំនួន៣៣២នាក់ (ស្រី១៧៩នាក់)។
-ខេត្តក្រចេះ៥៩លើក អ្នកចូលរួមចំនួន២,២៧៩នាក់ (ស្រី១,៥២៤នាក់)។
-ខេត្តមណ្ឌលគីរី២៣១លើក អ្នកចូលរួមចំនួន២,៧៣៥នាក់ (ស្រី១,៣០៦នាក់)។
-ខេត្តព្រះវិហារ១០០លើក អ្នកចូលរួមចំនួន១៥,៥២៩នាក់ (ស្រី៩,៤៨០នាក់)។
-ខេត្តព្រៃវែង៣០៣លើក អ្នកចូលរួមចំនួន២៧,៦១៦នាក់ (ស្រី១៤,២៨៥នាក់)។
-ខេត្តសៀមរាប១៤លើក អ្នកចូលរួមចំនួន៨៥៣នាក់ (ស្រី២៨៣នាក់)។
-ខេត្តស្វាយរៀង២០លើក អ្នកចូលរួមចំនួន៥៨៣នាក់ (ស្រី២៨២នាក់)។
-ខេត្តកែប៣៩លើក អ្នកចូលរួមចំនួន៧,០២៣នាក់ (ស្រី៣,៩៨០នាក់)។
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន១០ បានចុះល្បាតឃ្លាំមើលគោលដៅសង្ស័យប្រព្រឹត្ត
បទ​ល្មើ​ស​​​​​​​ បាន​ចំនួន​​​​​​​​​១៥៣លើក ក្នុងនោះមានៈ ខេត្តបន្ទាយមានជ័យ០៦លើក, បាត់ដំបង៧៨លើក,  កំពត០២លើក កោះកុង០៤លើក ក្រចេះ០៦លើក ព្រះវិហារ២៤លើក ព្រៃវែង១៤លើក ស្ទឹងត្រែង០៥លើក តាកែវ១២លើក និង​​ខេត្តកែប០២លើក) ។
៣-ការចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន១០ បានធ្វើ​​បច្ចុប្បន្ន​ភាព​ទិន្ន​ន័យ​​​ស្ថិតិ និង​​ធ្វើកិច្ច​សន្យា​​​​​​ហាម​​ឃាត់​​​ការ​​​ប្រព្រឹត្តបទ​ល្មើស​សញ្ចារ​កម្មដល់​​​ម្ចាស់​អាជីវកម្ម ភោជនីយដ្ឋាន ផ្ទះសំណាក់ សណ្ឋាគារ ហាងម៉ា​ស្សា​ ខា​រ៉ា​​​អូខេ​បាន​​ចំនួន៧៦៩គោល​​​​​​​ដៅ មានមនុស្សចំនួន៤,៥៦៣នាក់(ស្រី៣,០០២នាក់) ក្នុងនោះមានៈ
-ខេត្តបន្ទាយមានជ័យ១៤០គោលដៅ មនុស្ស៨៦០នាក់​​ (ស្រី៥៩៧នាក់) ។
-ខេត្តកំពង់ចាម៥៦គោលដៅ ​មនុស្សចំនួន៤៦៦​នា​ក់​(ស្រី៣៩៦នាក់) ។
-ខេត្តកំពង់ស្ពឺ០៥គោលដៅ មនុស្ស២៥នាក់​​ (ស្រី២០នាក់) ។ 
-ខេត្តកំពង់ធំ០១គោលដៅ មនុស្ស០៩នាក់​​-ស្រី ។
-ខេត្តក្រចេះ៨៤គោលដៅ មនុស្ស២៦៨នាក់​​ (ស្រី១៩៨នាក់) ។
-ខេត្តសៀមរាប៣៤គោលដៅ មនុស្ស២០៥នាក់​​-ស្រី ។
-ខេត្តព្រះសីហនុ២៧គោលដៅ មនុស្ស១,៤៦៥នាក់​​ (ស្រី៧០៨នាក់) ។
-ខេត្តស្វាយរៀង០៩គោលដៅ មនុស្ស១៩នាក់​​ (ស្រី០៥នាក់) ។ 
-ខេត្តតាកែវ៣២៨គោលដៅ មនុស្ស៣៦៤នាក់​​ (ស្រី១៣២នាក់) ។ 
-ខេត្តកែប៨៥គោលដៅ មនុស្ស៨៨២នាក់​​ (ស្រី៧៣២នាក់) ។ 
៤-ការចុះធ្វើវេទិកាសាធារណៈភូមិឃុំមានសុវត្ថិភាព៖
កម្លាំងជំនាញ នៃស្នងការដ្ឋាននគរបាលខេត្តចំនួន០៧  បានចុះធ្វើវេទិកាសាធារណៈ ភូមិឃុំមានសុវត្ថិភាព​​​​​
បាន​ចំនួន​​​​៤,២០៧លើក អ្នកចូលរួមចំនួន១២៤,៨២១នាក់(ស្រី៧០,៩១៨នាក់) ក្នុងនោះមានៈ
- ខេត្តកំពង់ចាម០២លើក អ្នកចូលរួមចំនួន១៤០នាក់-ស្រី ។
- ខេត្តកោះកុង៤៥៦​​​លើក អ្នកចូលរួមចំនួន៨,៩៩៨នាក់(ស្រី៤,៣៤០នាក់) ។
- ខេត្តមណ្ឌលគីរី៣៤០​​​លើក អ្នកចូលរួមចំនួន៦,០៤១នាក់(ស្រី២,៦៥៩នាក់) ។
- ខេត្តព្រៃវែង២១៦​​​លើក អ្នកចូលរួមចំនួន១៣,៩៦៣នាក់(ស្រី៧,២៩៦នាក់) ។
- ខេត្តសៀមរាប៣៣៩​​​លើក អ្នកចូលរួមចំនួន១០,៨៣៩នាក់(ស្រី៦,៣២២នាក់) ។
- ខេត្តស្វាយរៀង២,៧៩៣​​​លើក អ្នកចូលរួមចំនួន៨១,២៣៦នាក់(ស្រី៤៨,០៣៧នាក់) ។
- ខេត្តកែប៦១​​​លើក អ្នកចូលរួមចំនួន៣,៦០៤នាក់(ស្រី២,១២៤នាក់) ។
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖
 កម្លាំងជំនាញ នៃស្នងការដ្ឋាននគរបាលខេត្តចំនួន០២ បានធ្វើការងារបង្ការទប់ស្កាត់ពលរដ្ឋខ្មែរ ដែល​​​ធ្វើ   ចំណាកស្រុកទៅក្រៅប្រទេសដោយខុសច្បាប់បាន​ចំនួន​​​​០៧លើក មនុស្សចំនួន៤២៤នាក់​​(ស្រី១៧៦នាក់)ក្នុងនោះមានៈ
- ខេត្តបន្ទាយមានជ័យ០៦លើក មនុស្សចំនួន១៦២នាក់(ស្រី៦២នាក់)។
- ខេត្តកែប០១លើក មនុស្សចំនួន២៦២នាក់(ស្រី១១៤នាក់) បានធ្វើកិច្ចសន្យា​​​​អប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសទៀត។
៦-ការងារទទួលពលរដ្ឋខ្មែរពីអាជ្ញាធរបរទេស ៖
កម្លាំងជំនាញ នៃស្នងការដ្ឋាននគរបាលខេត្តចំនួ០២ បានទទួលពលរដ្ឋខ្មែរ ដែលអាជ្ញាធរថៃ និង        វៀតណាម​បញ្ជូនត្រឡប់មកវិញចំនួន០៧លើក មាន៤២គ្រួសារ មនុស្ស១៨១នាក់(ស្រី៩៨នាក់) អនីតិជន៨០នាក់​​​(ស្រី២៤នាក់) ក្នុងនោះមានៈ


     -ស្នងការដ្ឋាននគរបាលខេត្តបន្ទាយមានជ័០១លើក មនុស្ស៧២នាក់ (ស្រី៣៦នាក់)។



     -ស្នងការដ្ឋាននគរបាលខេត្តស្វាយរៀង០៦លើក មាន៤២គ្រួសារ មនុស្ស១០៩នាក់ (ស្រី៦២នាក់)    អនីតិជន៨០នាក់ (ស្រី២៤នាក់)។ និងបានធ្វើកិច្ចសន្យាអប់រំណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្ត​ទៀត រួចបញ្ជូនទៅលំនៅដ្ឋានវិញ។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវ៖
ក-ក្នុងឆមាសទី១នេះ បានសម្ភាសន៍ពលរដ្ឋខ្មែរ ​ និងជនបរទេសដែលបានដាក់ពាក្យសុំចុះបញ្ជីការរៀប​អាពាហ៍​ពិពាហ៍​​​​ជាមួយពលរដ្ឋខ្មែរចំនួន១០៩៣នាក់(ស្រី១១០នាក់) និងមាន២៩សញ្ជាតិ ក្នុងនោះកូរ៉េ២៥៨នាក់-ស្រី៥៤នាក់, អាមេរិក២២៦នាក់-ស្រី៣១នាក់, ចិន៤២៤នាក់-ស្រី០២នាក់,  អូស្ត្រាលី២៩នាក់-ស្រី០៩នាក់       កាណាដា២៩នាក់-ស្រី០២នាក់, បារាំង៣៥នាក់, រុស្សី០២នាក់, ជប៉ុន០៩នាក់, ឥណ្ឌា០៣នាក់, អាឡឺម៉ង់        ០៦នាក់-ស្រី០១នាក់, ថៃ០៦នាក់-ស្រី០២នាក់, ម៉ាឡេស៊ី២០នាក់-ស្រី០១នាក់, ស្វីស០១នាក់, វៀតណាម      ១០នាក់-ស្រី០៦នាក់, ប៉ាគីស្ថាន០២នាក់, អង់គ្លេស០៥នាក់, ណូវែលសេឡង់០៤នាក់, ប៊ែលហ្សិក០៣នាក់, ទួគី០២នាក់, ឥណ្ឌូណេស៊ី០៥នាក់, អ៊ីតាលី០៣នាក់, មីយ៉ាម៉ា០៣នាក់-ស្រី០១នាក់, អេស្បាញ០១នាក់-ស្រី             អ៊ីស្រាអ៊ែល០១នាក់, នីហ្សេរីយ៉ា០១នាក់, អ៊ុយក្រែន០១នាក់, អៀកឡង់០១នា​ក់ ហ្វីលីពីន០២នាក់, ម៉ូរីស០១នាក់  និង​វាយ​​តំលៃបញ្ជូន​ឲ្យក្រុម​ការងារ​​ច្រក​ចេញ-ចូល​​​​​តែ​​មួយ​​​​​ចំនួន៧៧២នាក់-ស្រី៨៣នាក់ ។
-បានប្រមូលព័ត៌មានពីសុខទុក្ខនារីខ្មែរដែលរៀបការ  ទៅរស់នៅក្រៅប្រទេសតាមរយៈ​ការទំនាក់​ទំនង​
តាម​​​ទូរស័ព្ទ​​ចំនួន៣៤នាក់-ស្រី២៨នាក់(ប្រទេសកូរ៉េខាងត្បូង) មានសេចក្តីសុខសប្បាយជាធម្មតា​ ។
ខ-បានទទួល និងសម្ភាសន៍ពលរដ្ឋខ្មែរ​ដែលវិលត្រឡប់​មក​ពីក្រៅប្រទេស​ចំនួន​​១៤១នាក់(ស្រី១៤០នាក់) ក្នុងនោះ​មកពីប្រទេសចិនចំនួន១៣៩នាក់-ស្រី១៣៨នាក់ និងប្រទេសម៉ាឡេស៊ីចំនួន០២នាក់-ស្រី ក្នុងនោះ ៖

  
  - រងគ្រោះដោយអាពាហ៍ពិពាហ៍ផ្ទុយពីឆន្ទៈនៅប្រទេសចិនចំនួន៩៥នាក់-ស្រី ។


  - ការស្នាក់នៅដោយខុសច្បាប់នៅប្រទេសចិនចំនួន៤៤នាក់-ស្រី៤៣នាក់ ។


  - រងគ្រោះដោយកេងប្រវ័ញ្ចប្រាក់ឈ្នួលនៅប្រទេសម៉ាឡេស៊ីចំនួន០២នាក់-ស្រី ។
ជនរងគ្រោះខាងលើទៅតាមរយៈមេខ្យល់ផ្សេងៗគ្នាមិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។


គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការទាក់ទង និងត្រឡប់មកវិញដោយខ្លួនឯង រួមមានៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋា​ន​នគរ​​​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​​២៥ ​ចំនួន២២៩,១៣៦នាក់(ស្រី១០១,៤២៧នាក់) អនីតិជន៣,៦២៧នាក់(ស្រី១,២៩៣នាក់)។
-ស្របច្បាប់ ១៧០,៦៨៦នាក់(ស្រី៧៨,០៧៥នាក់) អនីតិជន២៨៥នាក់(ស្រី៩២នាក់)។
-មិនស្របច្បាប់ ៥៧,៧៧៨នាក់(ស្រី២៣,០៥៦នាក់)អនីតិជន៣,២៣៦នាក់(ស្រី១,១៧១នាក់)។
-ដាច់ការទាក់ទង ៦៧២នាក់(ស្រី២៩៦នាក់) អនីតិជន១០៦នាក់(ស្រី៣០នាក់)។
ទិន្នន័យពលរដ្ឋខ្មែរធ្វើចំណាកស្រុកត្រឡប់មកវិញដោយខ្លួនឯងពីក្រៅប្រទេសទាំងស្របច្បាប់​ និង ​មិន​ស្រប​ច្បាប់ ពីស្នង​ការ​ដ្ឋាន​នគរ​​​​បាល​​​​​រាជធានី​​-ខេត្ត​ សរុប​ចំនួន១២៥,២៥៣នាក់(ស្រី៥៨,៤៥៤នាក់) អនីតិជន៤៩២នាក់(ស្រី១៨០នាក់)។
២- លទ្ធផលបង្ក្រាប៖
កម្លាំងជំនាញនៃនាយកដ្ឋាន  និងស្នងការដ្ឋាននគរបាលរាជធានី-ខេត្ត   កងរាជអាវុធហត្ថលើផ្ទៃប្រទេស 
ខិត​​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន៨៧ករណី​/​៧៤ករ​​​ណី​(បើប្រៀប​ធៀបឆមាសទី១ឆ្នាំ២០២២ កើន១៣ករណី)ស្មើនឹង១៧,៥៦% ឃាត់ខ្លួនជនសង្ស័យបញ្ជូន             ទៅ​សាលា​​​​​​​​​​​​​​​​​​​​​​​ដំ​​​​​​​​​បូ​ង​រាជធានី-ខេត្ត បាន​​​​ចំនួន៩៦នាក់​(ស្រី១៥នាក់) ក្នុងនោះជនសង្ស័យជាអនីតិជន១៥នាក់ និងជនបរទេ​ស​​​​​០៤នាក់ (វៀតណាម០១នាក់,អាមេរិក០១នាក់,ចិន០១នាក់ និងហ្វីលីពីន០១នាក់) សង្គ្រោះ​​​​ជន​រង​​​​​​​គ្រោះ​បាន​ចំនួន២៨១នាក់​ អាយុក្រោម១៥ឆ្នាំ៧៨នាក់, អាយុ១៥-១៧ឆ្នាំ២៣នាក់ និង​អាយុ១៨ឆ្នាំឡើង១៨០នាក់ (ប្រគល់ឲ្យមន្ទីរសង្គមកិច្ចចំនួន៧០នាក់ និងប្រគល់ឲ្យគ្រួសារចំនួន២១១នាក់)។
ក-អំពើជួញដូរមនុស្ស
 សរុបចំនួន១០ករណី/១៦ករណី ថយ០៦ករណី ស្មើនឹង៩,៦០% ជនសង្ស័យចំនួន១១នាក់(ស្រី០២​​​នាក់) ក្នុងនោះជន​សង្ស័យជាអនីតិជន០១នាក់ និងជនបរទេស០៣នាក់-ស្រី០១នាក់ (អាមេរិក០១នាក់ ចិន០១នាក់ និងហ្វីលីពីន០១នាក់)  សង្គ្រោះជន​​រង​គ្រោះ​​ចំនួន១៤៣នាក់ អាយុក្រោម១៥ឆ្នាំ០៦នាក់, អាយុ១៥-១៧ឆ្នាំ០៣នាក់ និង​អាយុ១៨ឆ្នាំឡើង១៣៤នាក់  (ប្រគល់ឲ្យមន្ទីរសង្គមកិច្ចចំនួន១១នាក់ និងប្រគល់ឲ្យគ្រួសារចំនួន១៣២នាក់)។


 -ការនាំយកអនីតិជន ជាអាទិ៍ចេញដោយមិនស្របច្បាប់សម្រាប់ ០១ករណី ជនសង្ស័យ០១នាក់ ជនជាតិចិន។       
-ការនាំយកចេញដោយមិនស្របច្បាប់ដោយមានគោលដៅ ០៤ករណី ជនសង្ស័យ០៥នាក់។

-ការនាំយកចេញដោយមិនស្របច្បាប់សម្រាប់នាំឆ្លងដែន ០២ករណី ជនសង្ស័យ០២នាក់ ។

     -អំពើលក់ដូរមនុស្ស ០១ករណី ជនសង្ស័យ០១នាក់ ជនជាតិហ្វីលីពីន។

         -ការទិញពេស្យាចារកុមារ ០២ករណី ជនសង្ស័យ០២នាក់ (ជនជាតិអាមេរិក០១នាក់) ។
ខ- អំពើធ្វើអាជីវកម្មផ្លូវភេទ​
    សរុបចំនួន៧៧ករណី/៥៨ករណី កើន១៩ករណី ស្មើនឹង៣២,៧៥% ជនសង្ស័យចំនួន៨៥នាក់  (ស្រី​​​១៣នាក់) ក្នុងនោះជនសង្ស័យជាអនីតិជន១៤នាក់ និងជនជាតិវៀតណាម០១នាក់ សង្គ្រោះ​​ជន​រង​គ្រោះ​​ចំនួន១៣៨នាក់ អាយុក្រោម​​​១៥ឆ្នាំ៧២នាក់,  អាយុ១៥-១៧ឆ្នាំ២០នាក់ និងអាយុ​​​​​​១៨ឆ្នាំឡើង ៤៦នាក់ ប្រគល់ឲ្យមន្ទីរសង្គមកិច្ចចំនួន៥៩នាក់ និងប្រគល់ឲ្យគ្រួសារចំនួន៧៩នាក់។

        - សញ្ចារកម្ម ០២ករណី ជនសង្ស័យ០៤នាក់ ។
   - ស្ថានទម្ងន់ទោស នៃសញ្ចារកម្ម ០៣ករណី ជនសង្ស័យ០៤នាក់ ។

        - សញ្ចារកម្មទាក់ទងនឹងពេស្យាចារកុមារ ០៥ករណី ជនសង្ស័យ០៦នាក់ ។
- បទល្មើសទាក់ទងនឹងពេស្យាចារកុមារ ០១ករណី ជនសង្ស័យ០២នាក់ ។

     - រូបភាពនឹងសម្ភារៈអាសអាភាស០៥ករណីជនសង្ស័យ០៥នាក់ (ជនសង្ស័យជាអនីតិជន០១នាក់)។


- រូបភាពនឹងសម្ភារៈអាសអាភាសនៃកុមារ ០៣ករណីជនសង្ស័យ០៣នាក់ ។

     - អំពើរួមភេទជាមួយអនីតិជនអាយុក្រោម១៥ឆ្នាំ ៣៩ករណី ជនសង្ស័យ៤២នាក់(ជាអនីតិជន១២នាក់)។

    - អំពើអាសប្រឆាំងនឹងអនីតិជនអាយុក្រោម១៥ឆ្នាំ ១៩ករណី ជនសង្ស័យ១៩នាក់ ។

                                     (ក្នុងនោះជនសង្ស័យជាអនីតិជន០១នាក់ និងជនជាតិវៀតណាម០១នាក់)។
IV-សន្និដ្ឋាន- វាយតម្លៃ       
១-ចំណុចល្អ
- មានទូរសព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
-ការអនុវត្តវិធានការទប់ស្កាត់សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋនិងសិស្សានុសិស្សបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

          ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


  -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។
               -ការទប់ស្កាត់ប្រជាពលរដ្ឋឆ្លងដែនខុសច្បាប់នៅតាមបន្ទាត់ព្រំដែនមិនទាន់មានប្រសិទ្ធភាពខ្ពស់ 
ពិសេស​​ប្រជាពលរដ្ឋដែលជាគ្រួសារមានជីវភាពខ្វះខាត។



 -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិ ត្រូវត្រឡប់មកវិញមិនទាន់ច្បាស់លាស់។​​
V-ទិសដៅអនុវត្តន៍បន្ត
១-បង្កើនការអនុវត្តវិធានការបង្ការទប់ស្កាត់ និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋ ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរបា​​​លជាតិ។
២-ធ្វើបច្ចុប្បន្នភាពពលករចំណាកស្រុកទៅក្រៅប្រទេសទាំងស្របច្បាប់ និងមិនស្របច្បាប់ដើម្បីគ្រប់​គ្រង​​​​និងមានវិធានការទប់ស្កាត់។
៣-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀបការ រួច​ទៅរស់នៅក្រៅប្រទេស។
៤-សហការជាមួយប្រទេសក្នុងតំបន់  និងក្រសួងស្ថាប័នពាក់ព័ន្ធជួយសង្គ្រោះជនរងគ្រោះឲ្យបាន​ទាន់ពេលវេលា  ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។
៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា ដើម្បីធ្វើអធិការកិច្ចទីភ្នាក់ងារជ្រើសរើសពលករ ។   
៦-ជំរុញការអនុវត្តដីកាស្វែងរកចាប់ខ្លួនដែលមានសុពលភាព ករណីសេសសល់មុខសញ្ញាកំពុងអនុវត្តបន្តឲ្យមានប្រសិទ្ធភាព។
៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពាន​ផ្លូវ​ភេ​ទលើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។
៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA និងសមត្ថកិច្ច ដទៃទៀត ដើម្បីប្រមូលព័ត៌មាន ស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ លើគោល​ដៅ រាជធានី​ភ្នំពេញ សៀម​រាប ខេត្ត​ព្រះសីហ​នុ​ និងបណ្ដាខេត្តពាក់ពន្ធ័មួយចំនួនទៀត។
៩-បន្តសហការជាមួយអង្គការក្រៅរដ្ឋាភិបាលមួយចំនួនដូចជា APLE, IJM, IOM, ​AIM, Plan Inter​na​tional, Chab Dai, Child Fund, CPU, DR និងគំរោង​ ASEAN ACT ព្រមទាំង​អង្គការពាក់ព័ន្ធមួយចំនួនទៀត   ប្រមូលព័ត៌មានស្រាវជ្រាវស៊ើបអង្កេតពាក់ព័ន្ធអំពើជួញដូរមនុស្សនិងអំពើអាជីវកម្មផ្លូវភេទលើស្ត្រីនិងកុមារ ព្រមទាំងបង្កើន​​សមត្ថភាព ជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុក
ខុស​ច្បាប់ ដល់សិស្សានុសិស្សនៅតាមសាលារៀន ក៏ដូចជា​ប្រជាពលរដ្ឋតាមសហគមន៍។
១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើស អំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 
ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ

គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





         ជ. ប្រធាន


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

